ધાર્મિક, આધ્યાત્મિક, સાંપ્રદાયિક અને સાધનાત્મક એમ ચાર વિભિન્ન પ્રવાહોમા આ કવિઓ દ્વારા સર્જન થતું રહ્યું છે. શાસ્ત્ર-પુરાણોની કથાઓ કે વેદાન્તી તત્વચિંતન ધાર્મિક અને આધ્યાત્મિક ધારાની કવિતામાં દેખાય તો પોતાના સંપ્રદાયની વિચારધારા-આચાર અને સાધના પ્રણાલીના પ્રચાર-પ્રસાર માટે પોતાના પંથ-સંપ્રદાયના ઈતિહાસ કે પૂરોગામી ગુરુ પરંપરાનો પરિચય આપતી ‘પરચરિ’ પ્રકારની રચનાઓ સાંપ્રદાયિક સંત સાહિત્યમાં આવે, સૌથી વિશેષ પ્રમાણમાં પોતાની રહસ્યવાદી સાધનાક્રિય અનુભૂતિઓનું બયાન કરતી સાધનાત્મક સંતવાણી સાંભળવા મળે.